Enar Jääger

Enar Jääger (født 18. november 1984 i Tallinn) er en estisk tidligere fotballspiller. Han har spilt for blant annet Vålerenga, Aalesund, Lierse, Flora Tallinn og Torpedo Moskva, og har 126 landskamper for .

 Klubbkarriere 
 Tidlig karriere 
Enar Jääger ble født i Kohila, Estland. Han begynte å spille fotball i den lokale klubben FC Flora Kehtna. I 2000-sesongen var han på utlån til JK Tervis Pärnu. 16 år gammel, i 2001, startet Jääger sin profesjonelle karriere hos FC Flora Tallinn, Estlands største fotballklubb. Her fikk han én kamp før han skiftet klubb til FC Valga. Etter to sesonger her returnerte han til Flora Tallinn.

 Torpedo Moskva 
Den 3. februar 2005 signerte Jääger en treårskontrakt med den russiske toppserieklubben FC Torpedo Moskva. Tolv dager senere spilte han sin første kamp for klubben mot FC Metalurh Donetsk. I Russland spilte han som regel høyreback, men han ble også benyttet foran forsvaret som defensiv midtbanespiller. Torpedo Moskva rykket ned fra den russiske eliteserien etter 2006-sesongen og klubben hadde på dette tidspunktet flere utlendinger enn hva utlendingskvoten for divisjonen under tillot. Jääger var blant dem som ble fortalt at de ikke ville bli satset på og han bestemte seg dermed for å dra til Norge.

 Aalesunds FK 
Jääger signerte for Aalesunds FK 7. mars 2007 og knyttet seg til klubben med en kontrakt med to og et halvt års varighet. Han debuterte for klubben mot Strømsgodset Toppfotball den 16. mai samme år. Det første Tippeligamålet hans kom året etter, den 20. april, i en 5-0-seier mot Ham-Kam. Jääger forlot Aalesunds FK sommeren 2009. Men han kom tilbake 5. mars 2010 og skrev under en toårskontrakt. 22. november 2011 ble det kunngjort at Jääger ikke ønsket å forlenge med AaFK, og at 2012-sesongen dermed ble hans siste i klubben.«Jääger ferdig i AaFK for andre gang» , Aftenposten 22. november 2011

 Landslagskarriere 

Jääger debuterte på et estiske landslaget 12. oktober 2002 i en vennskapskamp mot . Pr. 29. mars 2016 har han totalt 121 landskamper for .

 Referanser 

 Eksterne lenker 

 Spillerprofil på hjemmesiden til Aalesunds FK

Kategori:Estiske fotballspillere
Kategori:Estiske fotballspillere i Norge
Kategori:Fotballspillere for JK Tervis Pärnu
Kategori:Fotballspillere for FC Flora Tallinn
Kategori:Fotballspillere for FK Torpedo Moskva
Kategori:Fotballspillere for Aalesunds FK
Kategori:Fotballspillere for Ascoli Calcio 1898
Kategori:Personer fra Tallinn
Kategori:Norgesmestere i fotball